da de et en fi da de sv da sv da da de de et en fi sv da et en da it da da da da da da da da da da da cs da da da da da da en da da da da da da en da da da de da en sv da da da da et en da da nb da en da da da es es tr en en de en da da fy da lt da de fr da da de et en fi en de da sl en en da nl da en sv da da da tr sv en da da da da et da da da it en en it sv sv nl en sv en eo en da fi nl is de ko en fa en cy da fy da da en de da
Invester med fokus på bæredygtige fremskridt
Vær med til at præge udviklingen i en bæredygtig retning
Investering er en central drivkraft for den bæredygtige omstilling. Det betyder, at du kan være med til at skubbe virksomheder i en mere ansvarlig og klimavenlig retning gennem dine investeringer. Men, hvordan gør du så det? Hvordan kan du sikre, at dine investeringer rent faktisk har fokus på bæredygtige fremskridt?
Vi vil gøre det let for dig at træffe et oplyst valg. Du skal kunne se, hvordan din investering kan bidrage til den bæredygtige udvikling. Hvilke tanker, der ligger bag. Samtidig er det vores mål at gøre dig klogere på overordnede begreber og sammenhænge omkring investeringer med et ansvarligt og bæredygtigt fokus.
Fire elementer er kernen i vores bæredygtige investeringstiltag
I Jyske Bank har vi forpligtet os til at arbejde målrettet med investering og bæredygtige tiltag, bl.a. gennem flere internationale aftaler og samarbejder. Grundlæggende bygger vores indsats på fire overordnede tilgange, som er selve kernen i vores arbejde med at skabe investeringstilbud, der understøtter en ansvarlig og bæredygtig udvikling. Herunder finder du en beskrivelse af elementerne samt oplysning om i hvilke produkter, de er en del af processen.
Vil du kontaktes og høre mere om investering?
Er du interesseret i at høre mere om investering med udgangspunkt i dine ønsker og behov – og din økonomi?
CO2-neutrale investeringer – et ambitiøst mål
Vi støtter EU’s plan for en klimaneutral verden i 2050 og har helt konkret forpligtet os til at reducere CO2-udledningen fra kundernes investeringsporteføljer forvaltet af Jyske Bank.
Som en vej mod målet er vi gået med i et tungtvejende, internationalt samarbejde ’Net Zero Asset Managers’, hvor deltagerne forpligter hinanden på, at kundernes investeringsporteføljer skal være netto CO2-neutrale inden 2050. Som en del af aftalen, skal Jyske Bank identificere de største CO2-udledere i investeringsporteføljerne og påvirke dem via dialog om bl.a. klimaplaner og ansvarlig ledelse.
Jyske Bank går med i forpligtende klimasamarbejde
Vi arbejder med dette mål i følgende produkter:
Jyske Investering | Jyske Private Banking Investering | Puljer | Jyske NemInvestering | Jyske Private Banking Formuepleje.
Aktivt ejerskab præger udviklingen
Vi ser bæredygtige tiltag som en proces og har den holdning, at alle fremskridt tæller. Derfor tror vi i høj grad på dialog med de virksomheder, som ikke lever op til vores ønskede standarder. Og derfor vil vi gerne investere i virksomheder, der viser vilje til handling gennem bæredygtige initiativer.
På den baggrund er vi gået med i det globale samarbejde Climate Action 100+, hvor flere end 600 kapitalforvaltere samarbejder og bruger deres fælles indflydelse til at påvirke verdens helt store CO2-udledere i en grønnere retning gennem dialog. Vi har desuden et samarbejde med Sustainalytics, der giver os mulighed for at følge og præge udviklingen i udvalgte selskaber inden for bl.a. skovdrift, fødevarer, vandressourcer og cleantech.
Jyske Bank vil påvirke verdens største CO2-udledere i stort samarbejde
Vi arbejder med aktivt ejerskab i følgende produkter:
Jyske Investering | Jyske Private Banking Investering | Puljer | Jyske NemInvestering | Jyske Private Banking Formuepleje.
Eksklusion – når dialogen svigter
Vi tror på, at dialog kan få virksomheder til at ændre adfærd. Men, vi fravælger at investere i virksomheder, hvis de ikke lever op til vores krav omkring normer og aktiviteter – og vi kan se, at dialogen ikke får dem til at flytte sig. Det kaldes ’eksklusion’.
Vores krav følger de internationale normer og konventioner, og dækker bredt over områder som bl.a. miljøbeskyttelse, arbejdstagerrettigheder og menneskerettigheder. Og i vores kunders investeringsporteføljer, forvaltet af Jyske Bank, ekskluderer vi konsekvent investeringer, der kan relateres til enhver form for aktivitet med relation til kontroversielle våben, fx antipersonel-miner og klyngevåben.
Se den aktuelle eksklusionsliste
Vi arbejder med eksklusion i følgende produkter:
Jyske Investering | Jyske Private Banking Investering | Puljer | Jyske NemInvestering | Jyske Private Banking Formuepleje.
Vi inddrager systematisk relevante informationer om bæredygtige tiltag i vores beslutningsprocesser, fx virksomhedernes ESG-nøgletal, der omfatter miljøforhold, sociale forhold og selskabsledelse.
Selskabernes strategi og målsætninger for en bæredygtig omstilling indgår som en fast del af den løbende risikovurdering, så både muligheder og risici bliver inddraget i vores investeringsbeslutninger.
Med ESG-integration sikrer vi, at vi altid forholder os aktivt til selskabernes håndtering af bæredygtighedsrisici og -muligheder, og at de indgår som et naturligt element i vores bestræbelser på at optimere afkastet eller reducere risikoen ved kundernes investeringer.
Vi arbejder med ESG-integration i følgende produkter:
Puljer | Jyske Private Banking Formuepleje.
"Vi har alle en kæmpestor og fælles klimaudfordring. Regeringer og virksomheder skal løfte deres del af ansvaret for, at klimamålene kan indfries, men den private kapital spiller også en nøglerolle. Her er Jyske Bank en del af løsningen sammen med andre forvaltere af private formuer.”
Vice President og ESG-Manager
Jyske Banks kapitalforvaltningsselskab, Jyske Capital.
Vores ambition og strategi
Jyske Bank: Højest mulige ESG-rating
Unge under 18 år
Unge over 18 år
Jyske Bank A/S, Vestergade 8-16, 8600 Silkeborg